JANO r.y. (YR03483036)	HALLITUKSEN KOKOUS	
Normaalikoulu	
Harjoittelijoiden huone	Pöytäkirja 7/2008-09
PL 35 (N)
40351 Jyväskylä	1.4.2009

Aika:	maanantaina 30.3 .2009 klo 18:00
Paikka:	Ravintola Sohwi

Läsnä:

Johanna Anttalainen
Outi Ihamäki
Päivi Jaakkola
Suvi Kulo
Tanja Männistö	
Johanna Pietiläinen
Anneli Tikkanen

1§
Kokouksen avaus ja järjestäytyminen

Hallituksen varapuheenjohtaja Outi Ihamäki avasi kokouksen kello 18.07. Kokouksen puheenjohtajana toimi Outi ja sihteerinä Päivi. Pöytäkirjantarkastajiksi valittiin Johanna ja Annika.

2§	
Kokouksen laillisuus ja päätösvaltaisuus

Kokous on laillinen ja päätösvaltainen. 
	
3§
Kokouksen esityslista

Esityslista tarkistettiin ja hyväksyttiin.

4§
Edellisen kokouksen pöytäkirja

Tarkastettiin ja hyväksyttiin. Sovittiin, että Päivi laittaa jatkossa pöytäkirjan jano-kaikki-listalle sen jälkeen, kun puheenjohtaja ja pöytäkirjantarkastajat ovat hyväksyneet pöytäkirjan.

5§
Käsiteltävät asiat

a) Stormin helmiä esittelyssä

Kerrattiin pikaisesti ideointipalaverissa pohdittuja markkinointiasioita. Stormista on erikseen tehty muistio, josta ideoihin voi tutustua.

b) Äänen käytön -kurssi

Outi esitteli Äänen käytön -kurssin, jota ohjaisi Asta Ihamäki. Sovittiin, että kurssi järjestetään lauantaina 16.5, jos halukkaita ilmaantuu vähintään 10 ja kurssille voi maksimissaan osallistua 20 henkilöä. Sovimme, että kurssi maksaa osallistujille 2,5 euroa (Janon jäsenet) ja 5 euroa muilta. Sitova ilmoittautuminen päättyy 30.4 ja kurssi on maksettava 8.5. mennessä. Kurssia markkinoimme ensisijaisesti Janon jäsenille, mutta tarpeen vaatiessa ilmoittautumisaikaa jatketaan ja mainostetaan myös muille. Maksamme kurssin vetäjälle Asta Ihamäelle kulukorvauksia 100 euroa. Outi ottaa selvää kurssille sopivasta tilasta ja sen vuokrasta.

c) OKL:n kevätjuhla 29.4. klo 14:15

Janolta on pyydetty 5-10 minuutin mittainen esitys kevätjuhlaan. Sovimme, että Suvi ja Johanna hoitavat sen. Esitysideoita esitetään hallituksen listalla.

d) Opiskelijoiden info

Päivi kertoi alustavasta suunnitelmasta järjestää OAJ Keski-Suomen kanssa info opiskelijoille teemalla miten huomioida työelämän tarpeet opintojen suunnittelussa. Päivi tapaa OAJ Keski-Suomen puheenjohtajan Jouko Salon maanantaina OAJ:n kyselytunnilla ja vie asiaa eteenpäin. Sovimme, että järjestämme ainakin kolme erillistä tilaisuutta: yhden kielten opiskelijoille, yhden matemaattis-luonnontieteellisten aineiden opiskelijoille ja yhden muille (tätä voidaan vielä tarkentaa). Sopiva ajankohta olisi lokakuun alussa.

e) OAJ:n kyselytunti

Päivi oli ilmoittautunut jo kyselytunnille. Anneli ja Suvi kokeilevat, voiko tapahtumaan enää osallistua. Päivin kautta voi kysyä tilaisuudessa mieltä askarruttavia asioita.

f) Pokkarien vaihto -iltapäivä

Päätimme järjestää jo aikaisemmin ehdotetun pokkarien vaihtotapahtuman. Opiskelijat voivat vaihtaa pokkareitaan toisten vanhoihin maanantaina 6.4. klo 10-11 päärakennuksella ja klo 12-13 MaD-rakennuksen ala-aulassa. Tanja pääsee mukaan D-rakennukselle ja Anneli päärakennukselle.

g) Saunailta

Päätimme järjestää lautapeli/saunaillan huhtikuun lopussa. Päivi ehdotti järjestöjen talon saunaa, joka alustavien tietojen mukaan on vapaa 22.4 ja maksaa 190 euroa. Johanna ehdotti Opinkiven saunaa, joka on 90 euroa halvempi. Päätimme, että Suvi ottaa selvää, onko Opinkiven sauna vapaa ja varaa sen. Jos ei ole, niin Päivi varaa järjestöjen talon saunan. Anneli ja Outi suunnittelevat menun ja hankkivat pikkupurtavat. Outi tekee mainoksen.

6§
Toimikuntien kuulumiset

Johanna ja Outi kertoivat toimikuntiensa kuulumisia.

7§
SOOL-kuulumiset

Sovimme, että Päivi ja Anneli menevät liittokokoukseen Helsinkiin 17-18.4 ja kukaan ei osallistu iltajuhlaan. Koska meillä on kolme paikkaa eikä kolmatta lähtijää ollut, annamme yhden paikoistamme Pedagolle (ilman äänivaltaa). Sovimme, että viemme 50-vuotiaalle Soolille tervehdyksen mennessämme. Päätimme, että Jano maksaa Päivin ja Annelin yöpymisen Park Hotelilla, á 45 euroa. Annamme Päiville ja Annelille valtuudet edustaa Janoa. Uuteen hallitukseen äänestetään mahdollisuuksien mukaan Jyväskylässä opiskelevaa ja/tai aineenopettajaksi opiskelevaa.

Johanna muistutti 1.4 olevasta Luovasta illasta, jonne tarvitaan Janon puolesta roudaajaa kello 18. Johanna menee ja muut mahdollisuuksien mukaan.

Johanna kertoi OAJ:n valmistuvien infosta, joka pidetään viikolla 17, tarkka päivämäärä ilmoitetaan myöhemmin. Kellonaika on 16-20. Tilavarausta hoitavat Johanna ja tarvittaessa Outi, jos päivämäärä selviää Johannan loman aikana. Tiloiksi tarvitaan yksi iso sali Agoralta ja kolme pienempää. Ilmoittautumiset Johannalle. Anneli tekee mainoksen.

8§
Ilmoitusasiat

Anneli kertoi, että 6.4 on Työhyvinvointi-seminaari klo 8:30-10 salissa L304.

Biljardi-ilta Pedagon hallituksen kanssa onnistuu 21.4 klo 18-20. Anneli hoitaa pöytien varaamisen, jos tarpeellista.

24.4 on Väärän kuninkaan päivä teemalla toimiiko palautteen anto.

Anneli tilaa munkit 28.4 olevaan sima ja munkit -päivään harkkarille.

9§
Meta

Johtoryhmän kokous on 20.4 ja Outi ei sinne pääse. Kokoukseen joutavaa etsittiin, tosin laihoin tuloksin.
10§
Seuraava kokous ja kokouksen päättäminen

Seuraava kokous on 28.4 klo 15 (sima ja munkki -tilaisuuden päätteeksi) harjoittelijoidenhuoneessa Normaalikoululla. Puheenjohtaja päätti kokouksen klo 19:39

Outi Ihamäki	Päivi Jaakkola
Varapuheenjohtaja	                         Sihteeri

Johanna Anttalainen                                             Annika Harja
Pöytäkirjantarkastaja	Pöytäkirjantarkastaja